આ અંગે પોલીસ અધિકારીઓએ જણાવ્યુ હતુ કે આરોપી દીપક ખાનગી એમ્બ્યુલન્સ ચલાવતો હતો પણ દર્દીઓને લઇ જવાના સ્થાને તે રાજસ્થાનથી દારૂની હેરફેર કરવા માટે એમ્બ્યુલન્સનો ઉપયોગ કરતો હતો અને જેથી પોલીસ તેને રસ્તામાં રોકીને તપાસ ન કરે. એક અંદાજ મુજબ છેલ્લાં એક વર્ષથી તે નિયમિત રીતે અઠવાડિયામાં બે વાર દારૂની હેરફેર કરતો અને લોકલ માર્કેટમાં દારૂ સપ્લાઇ કરતો હતો. આ અંગે હાલ રૂપિયા દોઢ લાખની કિંમતનો દારૂ અને એમ્બ્યુલન્સ મળીને કુલ રૂપિયા 7 લાખનો મુદામાલ જપ્ત કરીને કાયદેસરની કાર્યવાહી હાથ ધરી છે.